
E L Ő T E R J E S Z T É S

Sülysáp Város Önkormányzata Képviselő-testületének

2018. december 12-én tartandó munkaterv szerinti ülésére

2. napirendhez

Tárgy: Helyi értéktár bizottság 2018. év II. félévi beszámolója
Tisztelt Képviselő-testület!

A Képviselő-testület, a magyar nemzeti értékekről és a hungarikumokról szóló 2012. évi XXX. törvény (a továbbiakban: törvény) rendelkezései szerint, a 115/2014. (IX. 18.) ÖKT határozatával létrehozta a Települési Értéktár Bizottságot, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.
A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének.
Kérem a Települési Értéktár Bizottság beszámolójának szíves megtárgyalását és elfogadását.

…/2018. (XII. 12.) ÖKT határozati javaslat

Sülysáp Város Önkormányzatának Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján a Sülysápi Települési Értéktár Bizottság 2018. év II. félévi munkájáról szóló beszámolót – megköszönve a Bizottság munkáját – elfogadja.
Határidő: azonnal

Felelős: a bizottság elnöke

Sülysáp, 2018. december 6.

Horinka László s.k.


polgármester
Beszámoló a Sülysápi Települési Értéktár Bizottság

2018. év II. félévi munkájáról
Értéktár Bizottságunk ebben a félévben is folytatta értékmegőrző munkáját. 

· Szeptember 29-én részt vettünk a Kapás udvarban rendezett Mackó Fesztiválon. Az egyik témánk a szürettel kapcsolatos. Szőlőt daráltunk, préseltünk és kínálgattuk a finom mustot a vendégeknek. Másrészt a településünkön is megtalálható gyógynövényekre hívtuk fel az érdeklődők figyelmét.
· Új értékek kerültek felvételre, így értékeink 26-ra szaporodtak. Felvételre került többek között Lukácsy Sándor, a nemzet kertésze – aki Tápiósápon született 1815-ben –; a szüreti felvonulások; a helyi ételkülönlegességek közé a mackó; a Hevesy kastély és Hevesy György Nobel díjas kémikus városunkhoz fűződő kapcsolata is.
· Pest Megye Közgyűlésének Értéktár Bizottsága pályázatot hirdetett, amelyre Értéktárunk is pályázott. A 2018-ban kiadni szándékozott kiadványunk újabb 8 oldallal immáron 28 oldalon mutatná be a helyi értéktár tartalmát fekvő A/4 formátumban, color kiadásban, minőségi fényes műnyomó papíron kivitelezve. A pályázat segítségével ezt a grafikai, nyomdai kivitelezési munkát szeretnénk finanszírozni, ami a következő évekre ismét kellő példányszámot biztosítana a nagy sikernek örvendő kiadványunkból.  A pályázat összege: 906 780 Ft.

· A Nemzeti Művelődési Intézet Pest megyei Irodája szervezésében meghívást kaptunk december 11-re, a Pest megyei Értéktár napra. A szakmai tapasztalatcsere helyszíne Isaszeg Dózsa György Művelődési Otthon nagyterme. Hévízgyörk, Isaszeg, Galgahévíz, Fót, Üllő, Péteri és Gyergyószárhegy települések mellett lehetőségünk lesz a sülysápi értékek közül néhány bemutatására is. Erre az alkalomra egy kiállítással készülünk. 
Jelszavunk változatlan: örökségünk a jövőnk alapja.

Sülysáp, 2018. december 3. 

Zemen Pálné

az Értéktár Bizottság elnöke

